মীর মুগ্ধ

শহীদ মীর মাহফুজুর রহমান মুগ্ধ ছিলেন একজন বাংলাদেশী শিক্ষার্থী এবং কোটা সংস্কার আন্দোলনের সক্রিয় কর্মী। তিনি একজন মুক্তপেশাজীবী বা ফ্রিল্যান্সার হিসেবেও কাজ করতেন। আন্দোলনের সময় খাবার পানি এবং বিস্কুট বিতরণ করতে গিয়ে গুলিবিদ্ধ হয়ে নিহত হন। মুগ্ধর মৃত্যু কোটা সংস্কার আন্দোলনের একটি গুরুত্বপূর্ণ ঘটনা হিসেবে স্মরণীয় হয়ে আছে। মুগ্ধর বাবার নাম মীর মোস্তাফিজুর রহমান, মায়ের নাম শাহানা চৌধুরী। তার গ্রামের বাড়ি ব্রাহ্মণবাড়িয়ায়। তিন ভাইয়ের মধ্যে মীর মাহবুবুর রহমান স্নিগ্ধ ও মুগ্ধ ছিলেন যমজ। মুগ্ধ খুলনা বিশ্ববিদ্যালয় থেকে ২০২৩ সালে গণিতে স্নাতক ডিগ্রি অর্জন করেন। এরপর তিনি ঢাকা শহরে অবস্থিত বাংলাদেশ ইউনিভার্সিটি অব প্রফেশনালস (বিইউপি) এ প্রফেশনাল এমবিএ করছিলেন। মৃত্যুর সময়ও তার গলায় বিইউপি আইডি কার্ডটি রক্তমাখা অবস্থায় ছিল। তিনি একজন ফ্রিল্যান্সার ছিলেন। মৃত্যুর আগ পর্যন্ত ফাইভারে তিনি এক হাজারের অধিক কাজ সম্পন্ন করেছেন। ফ্রিল্যান্সিং এর পাশাপশি তিনি একজন ভ্রমণপিপাসু, ফুটবলার এবং বাংলাদেশ স্কাউটসের সদস্য ছিলেন। মুগ্ধর কাজের প্রশংসা করে ফাইভার বুধবার (৩১ জুলাই) সন্ধ্যায় তাদের ভেরিফাইড অফিশিয়াল পোস্টের মাধ্যমে জানায়, মুগ্ধ ছিল একজন প্রতিভাবান মার্কেটার। বিশেষ করে সার্চ ইঞ্জিন অপটিমাইজেশন (সিইও) এবং সোশ্যাল মিডিয়া বিষয়ে তার অসাধারণ দক্ষতা ছিল। ২০২৪ সালের ১৮ জুলাই সন্ধ্যার সময় ঢাকায় কোটা সংস্কার আন্দোলনে সংঘর্ষ চলাকালীন মুগ্ধ গুলিবিদ্ধ হয়ে মৃত্যুবরণ করেন। তার মৃত্যুর পরপরই একটি ছোট ভিডিও সামাজিক যোগাযোগ মাধ্যমে ফেসবুকে ছড়িয়ে পড়ে, যেটি পোস্ট করেছিলেন তার যমজ ভাই মীর মাহবুবুর রহমান স্নিগ্ধ। ফাইভার তার মৃত্যুতে সোশ্যাল মিডিয়ায় শোক প্রকাশ করেছে। বাংলাদেশে সরকারি চাকরিতে কোটা সংস্কারের দাবিতে আন্দোলনের সময় সহিংসতায় বাংলাদেশ সরকারের হিসেব অনুযায়ী ১৫০ জন মানুষের মৃত্যু হয়েছে। তবে স্থানীয় গণমাধ্যমগুলোর তথ্য মতে, এ সংখ্যা ৩০০ জনেরও বেশি। মুগ্ধর মৃত্যু এই আন্দোলনের সময় ঘটে যাওয়া উল্লেখযোগ্য মৃত্যুগুলোর মধ্যে অন্যতম এবং এটি সামাজিক এবং রাজনৈতিক পরিমণ্ডলে ব্যাপক আলোচনার সৃষ্টি করেছে। মীর মাহফুজুর রহমান মুগ্ধ ১৮ জুলাই রাজধানীর উত্তরায় কোটা সংস্কারের আন্দোলনের পুলিশের হাতে গুলিবিদ্ধ হলে তার বন্ধু জাকিরুল ইসলাম তাকে ক্রিসেন্ট হাসপাতালে ইমার্জেন্সি ভাবে নিয়ে গেলে চিকিৎসা শেষে ডাক্তার রুম থেকে বের হয়ে তাকে মৃত ঘোষণা করেন। মুগ্ধর মৃত্যু কোটা সংস্কার আন্দোলনের একটি প্রতীকী ঘটনা হিসেবে বিবেচনা করা হয় এবং এটি আন্দোলনকারীদের মধ্যে একটি শক্তিশালী প্রতীক হয়ে উঠে।[তথ্যসূত্র প্রয়োজন] মারুফ, মহির (৩১ জুলাই ২০২৪)। "মুগ্ধর মৃত্যুতে আন্তর্জাতিক ফ্রিল্যান্সিং প্রতিষ্ঠান ফাইভারের শোক"। সময় নিউজ। সংগ্রহের তারিখ ২ আগস্ট ২০২৪।  রিমন, আদিত্য (১ আগস্ট ২০২৪)। "মৃত্যুর আগেও মুগ্ধতা ছড়িয়ে গেছেন মুগ্ধ"। ভয়েস অফ আমেরিকা (ভিওএ)। ইউ এস এজেন্সি ফর গ্লোবাল মিডিয়া। ২ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২৪।  হোসাইন, মানসুরা (২০২৪-০৭-২৯)। "'চোখেমুখে হাসত ছেলেটা, নৈতিক দায়িত্ববোধ থেকে সে আন্দোলনে গিয়েছিল'"। Prothomalo। ২০২৪-০৮-০২ তারিখে মূল থেকে আর্কাইভ করা। সংগ্রহের তারিখ ২০২৪-০৮-০২।  "মুগ্ধকে হারিয়ে শোকসাগরে খুলনা বিশ্ববিদ্যালয়"। THE BUSINESS STANDARD (বাংলা)। ২৭ জুলাই ২০২৪। ২৮ জুলাই ২০২৪ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২৪।  ইসলাম, রাহিতুল (২০২৪-০৭-৩১)। "কোটা সংস্কার আন্দোলনে নিহত ফ্রিল্যান্সার মুগ্ধকে নিয়ে ফাইভআরের শোক বার্তা"। Prothomalo। ২০২৪-০৮-০২ তারিখে মূল থেকে আর্কাইভ করা। সংগ্রহের তারিখ ২০২৪-০৮-০২।  "মুগ্ধর মৃত্যুতে আন্তর্জাতিক ফ্রিল্যান্সিং প্রতিষ্ঠান ফাইভারের শোক প্রকাশ"। RTV Online। ২০২৪-০৮-০২ তারিখে মূল থেকে আর্কাইভ করা। সংগ্রহের তারিখ ২০২৪-০৮-০২।  "কোটা আন্দোলন: মাথায় গুলি লেগে যেভাবে লুটিয়ে পড়েছিল মুগ্ধ, প্রিয় ও রিয়াদ"। বিবিসি বাংলা। ২০২৪-০৭-২৬। সংগ্রহের তারিখ ২০২৪-০৮-১৩।  "মাথায় গুলি লেগে যেভাবে লুটিয়ে পড়েছিল মুগ্ধ, প্রিয় ও রিয়াদ"। বিবিসি নিউজ বাংলা। বিবিসি। ২৬ জুলাই ২০২৪। ৩ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২৪।  Tech & Startup Desk (২০২৪-০৭-৩১)। "Fiverr pays tribute to Mir Mugdho"। The Daily Star (ইংরেজি ভাষায়)। সংগ্রহের তারিখ ২০২৪-০৮-০৪।  রিফাত, সাঈফ (২৮ জুলাই ২০২৪)। "কত–কী মুগ্ধতা উপহার দিয়ে গেছে ছেলেটা"। প্রথম আলো। মতিউর রহমান। ট্রান্সকম গ্রুপ। সংগ্রহের তারিখ ২ আগস্ট ২০২৪।  "কোটা আন্দোলন: মাথায় গুলি লেগে যেভাবে লুটিয়ে পড়েছিল মুগ্ধ, প্রিয় ও রিয়াদ"। বিবিসি বাংলা। ২০২৪-০৭-২৬। সংগ্রহের তারিখ ২০২৪-০৮-০২।  "মুগ্ধকে হারিয়ে শোকসাগরে খুলনা বিশ্ববিদ্যালয়"। The Business Standard (ইংরেজি ভাষায়)। ২০২৪-০৭-২৭। ২০২৪-০৭-২৮ তারিখে মূল থেকে আর্কাইভ করা। সংগ্রহের তারিখ ২০২৪-০৮-০২।  উইকিউক্তিতে মীর মাহফুজুর রহমান মুগ্ধ সম্পর্কিত উক্তির সংকলন রয়েছে।